Oreo

Oreo on Yhdysvalloista peräisin oleva keksi, jota valmistaa nykyisin Kraft Foodsista eriytynyt Mondelez International. Oreot kehitettiin vuonna 1912. Vuoden 2017 paikkeilla niitä valmistettiin 40 miljardia kappaletta vuodessa 18 eri maassa, mikä teki Oreosta maailman myydyimmän keksin.

Oreota markkinoidaan yli sadassa maassa. Siitä on kehitetty maakohtaisia makuvaihtoehtoja sekä rinnakkaistuotteita, kuten jäätelöitä.Berman, Jillian: On Oreo's 101st Birthday, 13 Facts About The Cookie That Will Blow Your Mind, The Huffington Post 6.3.2012. Viitattu 8.9.2014.OREO Frozen Dessert, Nestlé Canada. Viitattu 8.9.2014. Yhdysvalloissa Oreo lanseeraa vuosittain 10–14 kausimakua, jotka pysyvät myynnissä 8–10 viikkoa kukin.Salam, Maya: When Just Vanilla Won’t Do, How About a Blueberry Pie Oreo? The New York Times 3.7.2017.

 Suomessa 
Suomessa Oreo-keksejä alkoi 2010-luvulla myydä muun muassa Hong Kong -kauppaketju.Oreo Original 176 g, Hong Kong -tavaratalot, viitattu 8.10.2015. Pian Oreot tulivat myös ainakin Keskon ja S-ryhmän valikoimiin.Oreo 154g Original, Prisma. Viitattu 29.9.2016.Oreo original täytekeksi 154g vanilja Uutuustuote, K-ruokakauppa.fi. Viitattu 29.9.2016. Suomessa myytävistä tuotteista Original, Double ja Mint -täytekeksit ovat vegaanisia. Suomessa samankaltaisen keksityypin perinteinen vaihtoehto on Fazerin 1950-luvulta asti valmistama Domino.

Historiaa
Oreon kehitti National Biscuit Company (nykyinen Nabisco) vuonna 1912Oreo, Kraft Foods 3.1.2011.The Food Timeline: history notes – cookies, crackers & biscuits. tehtaassaan nykyisellä Chelsean alueella New Yorkin Manhattanilla.Hinkley, David:Celebrating the life of 'Mr. Oreo', New York Daily News 20.5.2012. Keksitehtaan muistoksi Manhattanin 15. katu 9. avenuen kohdalla on nykyisin nimetty Oreo Wayksi.

Tavaramerkiksi Oreo rekisteröitiin vuonna 1912.OREO - Trademark Details. Se lanseerattiin jäljittelemään Sunshine Biscuits -yhtiön vuonna 1908 markkinoille tuomaa Hydrox-keksiä.Lukas, Paul: Oreos to Hydrox: Resistance is Futile. Business 2.0, maaliskuu 1999.

Oreon tarkka nimi muuttui hieman vuosikymmenien kuluessa. Alun perin nimellä The Oreo Biscuit myyty tuote muutettiin vuonna 1921 muotoon Oreo Sandwich, ja vuonna 1948 nimeksi tuli Oreo Creme Sandwich. Vuonna 1974 nimeksi otettiin Oreo Chocolate Sandwich Cookie.Feldman, David: Why do clocks run clockwise? and other Imponderables. New York: Harper & Row Publishers, 1987. . Sivut 173–174.

Oreo-keksin 1900-luvun loppupuolen käytössä olleen version, johon sisältyi teksti Nabisco, muotoili vuonna 1952 William A. Turnier.Wallace, Emily: The story of William A. Turnier, the man who designed the Oreo cookie, Indyweek.com - Magazine Blog 24.8.2011. Nykyisen täytteen kehitti Nabiscon päätutkija Sam Porcello.Locker, Melissa:  Mr. Oreo: Man Who Invented Oreo Filling Dies At 76, Time Magazine 24.5.2012. ”Mr. Oreona” tunnetulla Porcellolla oli hallussaan viisi Oreo-kekseihin liittyvää patenttia.

Vuonna 2006 Oreo-keksien transrasva korvattiin kasviöljyllä.The Campaign to Ban Partially Hydrogenated Oils, Ban Trans Fats.

Vuonna 2012 Oreo tuki sosiaalisen median mainonnassaan seksuaalivähemmistöjen Pride-liikettä osana ”Oreo Daily Twists” -kampanjaa, jossa Oreo-keksit ja maito yhdistettiin ajankohtaisiin uutistapahtumiinOreo tukee sateenkaarikansaa – Facebook-faneilta boikottiuhkauksia, Markkinointi & Mainonta 27.6.2012. Viitattu 8.9.2014.Kaislaniemi, Mari: TBWA pokkasi kultaisen ja hopeisen leijonan Cyber-sarjassa - toimistolla nyt kasassa 5 Cannes-leijonaa, Markkinointi & Mainonta 20.6.2013. Viitattu 8.9.2014..

Vuonna 2013 Connecticut Collegen eläinkokeissa Oreo-keksien todettiin aiheuttavan rotissa kokaiinin kaltaista riippuvuutta. Tutkimus sai kuitenkin kritiikkiä tiedeyhteisöltä siitä, ettei riippuvuutta siinä kunnolla erotettu yksinkertaisesta mielihyvän kokemuksesta.Luotola, Janne: Rottatutkijat väittävät: Domino-keksi aiheuttaa yhtä pahan riippuvuuden kuin huumeet, Tekniikka & Talous 17.10.2013, viitattu 8.9.2014.

Lähteet

Aiheesta muualla

 Oreo-keksit Mondelezin Keksihylly-sivustolla

Luokka:Keksit
Luokka:Seulonnan keskeiset artikkelit
Luokka:Kraft Foodsin tuotemerkit
Luokka:Mondelez Internationalin tuotemerkit